Udvidet åbningstid i daginstitutioner 
Sagsfremstilling 
109.     Udvidet åbningstid i daginstitutioner - Åbent 
  
  
SAGENS INDHOLD 
Byrådet anmodede i forbindelse med Budget 2014-2017 Børn og Skole om en vurdering af behovet for øget 
fleksibilitet eller forlænget åbningstid på daginstitutionsområdet. Forvaltningen skal fremlægge forslag til eventuelle 
tilpasninger i åbningstiden på en eller flere institutioner. Forslaget fremlægges i foråret 2014, således at det kan 
indgå i budgetlægningen for 2015-2018. 
  
Børnehaverne i [adresse] har åbent 51,5 time pr. uge, typisk fra 6.15-6.30 til 16.45-17.00 fra mandag til 
torsdag og til kl. 15.45-16.00 om fredagen. 
  
Børn og Skoles vurdering og forslag fremgår i vedlagte notat.  
  
VURDERING 
Brugertilfredshedsundersøgelsen på dagtilbudsområdet fra 2013 indgår som grundlag for vurderingen af behovet for 
øget åbningstid sammen med åbningstidsundersøgelse fra KL og Projekt Børnepasning. Endelig beskrives de 
konkrete erfaringer fra andre kommuner – primært Viborg og [adresse] kommuner - vedrørende udvidet åbningstid i 
daginstitutioner.  
  
Hverken brugertilfredshedsundersøgelsen i [adresse], KLs undersøgelse eller erfaringerne fra de 
kontaktede kommuner peger på et særligt stort behov for udvidet åbningstid i daginstitutionerne.  
  
Hvis Byrådet ønsker at gennemføre et forsøg med forlængede åbningstider, kan der peges på en forsøgsordning i to
institutioner – en i henholdsvis den østlige og vestlige del af [adresse]. Det kan således være i 
[adresse]Søften-området og i Hammel/Thorsø-området. Tilbuddene vil være åbne for alle forældre i [adresse] 
Kommune. 
  
Forslaget betyder, at der i hver af de to institutioner etableres et aftenmodul med fem pladser på en ekstra time samt 
et morgenmodul på en halv time. Det vil sige, at der åbnes mulighed for et aftenmodul fra kl. 17.00 til 18.00 mandag-
torsdag og fredag fra kl. 16.00 til kl. 17.00. Der bliver mulighed for tilkøb af et morgenmodul fra kl. 6.00 til kl. 6.30. 
  
ØKONOMISKE KONSEKVENSER 
 
Byråd 
27. maj 2014 
Sagsnr. 710-2013-
16199 
Dok.nr. 710-2014-
117572 
Sagsbehandler 
DPTS 
  
Tidl. politisk behandling 
  
Forventet sagsgang 
BS-U, ØK, BY 
Lovgrundlag 
Dagtilbudsloven 
Hvis det beskrevne forsøg med udvidet åbningstid gennemføres, vil det have økonomiske konsekvenser. 
Forudsætningerne for de økonomiske beregninger er, at der er en pædagog og en pædagogmedhjælper på 
arbejde i den udvidede åbningstid.  Der er i beregningen også medregnet udgift til vikar ud fra 
ressourcetildelingsmodellen. En fuldtidsplads for 0-3 år koster 2.984 kr. pr. måned og for 3-6 årige koster en 
fuldtidsplads 1.665 kr. pr. måned for forældrene. 
    
Den ekstra forældrebetaling ved 5 pladser i to institutioner vil være 441 kr. pr. måned for et aftenmodul og 220 kr. pr. 
måned for et morgenmodul, og forslaget betyder, at der skal afsættes 234.000.kr. i Budget 2015-2017. 
  
Såfremt der kun ønskes én institution med udvidet åbningstid med 10 pladser, er forudsætningen for de økonomiske 
beregninger også her, at der er en pædagog og en pædagogmedhjælper på arbejde i den udvidet åbningstid.  
Den ekstra forældrebetaling vil så være 220 kr. pr. måned for et aftenmodul og 110 kr. pr. måned for et 
morgenmodul. Forslaget betyder, at der skal afsættes 117.000 kr. i Budget 2015-2017.  
  
INDSTILLING 
Børne- og skoledirektøren indstiller til Byrådet: 
  
1. At vurderingen af behovet for udvidet åbningstid tages til orientering 
2. At der ikke udarbejdes konkrete forslag til udvidet åbningstid ved dagtilbud til Budget 2015-2018. 
  
BESLUTNING 
  
Børne- og Skoleudvalget, 5. maj 2014: 
Fraværende: Elna Danielsen 
  
Ad 1.) Taget til orientering. 
Ad 2.) Børne- og Skoleudvalget indstiller, at der udarbejdes konkret forslag om udvidet åbningstid ved dagtilbud til 
Budget 2015-18. 
  
Økonomiudvalget, 20. maj 2014: 
Fraværende: Ingen 
  
Indstilles godkendt. 
  
Bilag 
  
  
  
  
Byråd, 27. maj 2014: 
Fraværende: Ingen 
  
Indstillingen fra Børne- og Skoleudvalget godkendt. 
Udvidet åbningstid i daginstitutioner 2 
710-2014-77282 
